……………napirend

**Egyeztetve:** *Településüzemeltetési, Környezetvédelmi és Közbiztonsági Bizottsággal*

**E L Ő T E R J E S Z T É S**

**a Képviselő-testület 2020. február 27–ei rendes ülésére**

**Tárgy: Döntés a városi és város környéki erdők fenntartható és hosszú távú kezelésére irányuló URBforDAN projekt megvalósulásának támogatásáról**

**Készítette:** ………………………………...

 Pogány Norbert

 Hatósági Igazgatóság

Környezetvédelmi Osztály

 osztályvezető

**Egyeztetve:** ………………………………….

 Kovács Márton

 alpolgármester

**Látta**: ………………………………….

 dr. Szalai Tibor

 jegyző

 …………………………………….

 dr. Murai Renáta

 jegyzői igazgató

 *A napirend tárgyalása zárt ülést nem igényel.*

**Tisztelt Képviselő-testület!**

A II. kerület Budapest egyik legszebb városrésze, amelynek természeti adottságai kiemelkedőek fővárosi viszonylatban is. A kerület zöldövezeti jellegének megőrzése, fejlesztése, környezeti értékeink megóvása, a természet védelme mindannyiunk közös felelőssége. Ezen eszmén alapul az Interreg program keretében, az Európai Regionális Fejlesztési Alap támogatásával, valamint az Európai Unió és a Magyar Állam társfinanszírozásával megvalósuló, 2018. júniusában elindult és 2020. novemberében záruló DTP2-018—2.2 azonosítószámú, URBforDAN című projekt is.

A projekt keretében a Hármashatár – hegy II. kerületi részén a Szépvölgyi út végén található felhagyott nyaraló telkek, használaton kívüli parkolók rehabilitációját, a térségre jellemző faállomány visszatelepítését és hosszú távú fenntartását célozza meg. A koncepciót részletesen a határozati javaslat és az előterjesztés mellékleteiben található magyar és angol nyelvű tanulmány tartalmazza.

*(Az előterjesztés mellékletét képező angol nyelvű tanulmány terjedelme miatt nem kerül papír alapon sokszorosításra, megtekinthető a Jegyzői Titkárságon.)*

A Településüzemeltetési, Környezetvédelmi és Közbiztonsági Bizottság az előterjesztést megtárgyalta, véleményét a képviselő-testületi ülésen szóban fogja ismertetni.

A koncepcióban rögzített kezelési terv megvalósulása érdekében kérem a Tisztelt Képviselő – testületet, hogy az alábbi határozati javaslatot elfogadni szíveskedjen.

**H A T Á R O Z A T I J A V A S L A T**

Budapest Főváros II. Kerületi Önkormányzat Képviselő-testülete a jelen határozat mellékletét képező URBforDAN projekt keretében elkészített Kezelési Terv megvalósításához elvi hozzájárulását adja, és egyben felhatalmazza a polgármestert a szükséges megállapodás aláírására.

Felelős: Polgármester

Határidő: 2020. április 30.

*/A döntés meghozatalához egyszerű többségű szavazati arány szükséges./*

**Budapest, 2020. február 20.**

**Őrsi Gergely**

**polgármester**

*Határozat melléklete: magyar nyelvű tanulmány*

*Előterjesztés melléklete: angol nyelvű tanulmány*